На основу члана 146. став 4. Закона о планирању и изградњи („Службени гласник РС“ бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др.закон, 9/2020 и 52/2021), члана 37. став 1. тачка 28) Статута Града Ниша ("Службени лист Града Ниша", број 88/08, 143/16 и 18/19) и члана 4. и 8. став 1. Одлуке о подизању и одржавању споменика и спомен обележја на територији Града Ниша („Службени лист Града Ниша“, број 44/2015 и 35/2021),

Скупштина Града Ниша, на седници одржаној \_\_\_\_\_\_\_\_\_\_ године, донела је

**ОДЛУКУ**

**О ПОДИЗАЊУ СПОМЕНИКА НИКОЛИ ТЕСЛИ**

Члан 1.

Град Ниш подиже Споменик Николи Тесли (у даљем тексту: Споменик), великом српском научнику и проналазачу.

Члан 2.

Споменик се подиже у Нишу, испред Научнотехнолошког парка, на катастарској парцели бр.1929/6 К.О. Ниш–Црвени Крст, на површини јавне намене, у складу са условима ЈП Завод за урбанизам Ниш.

Члан 3.

Канцеларији за локални економски развој поверава се спровођење поступка избора идејног решења за Споменик и поступак подизања Споменика, у складу са одредбама Одлуке о подизању и одржавању споменика и спомен обележја на територији Града Ниша.

Члан 4.

Јавно предузеће Завод за урбанизам Ниш, након избора идејног решења за Споменик, израдиће техничку документацију (идејни пројекат споменика са техничким описом, ситуационом скицом и текстуалним исписом са позицијом на споменику).

Подизању Споменика приступиће се након претходно прибављене сагласности Министарства културе, у складу са важећим прописима из области планирања и изградње.

Члан 5.

Средства за реализацију ове одлуке предвиђена су Одлуком о буџету Града Ниша за 2023. годину.

Члан 6.

Извођач радова на подизању Споменика дужан је да у року од осам дана пре отпочињања радова о томе обавести Завод за заштиту споменика Ниш, као и да у року од 30 дана од дана завршетка радова пријави овом Заводу и Градској управи за друштвене делатности Града Ниша да је споменик подигнут.

Члан 7.

Ова одлука ступа на снагу осмог дана од дана објављивања у „Службеном листу Града Ниша“.

Број:

У Нишу,

**СКУПШТИНА ГРАДА НИША**

Председник

др Бобан Џунић

**О б р а з л о ж е њ е**

На основу члана 146. став 4. Закона о планирању и изградњи („Службени гласник РС“ бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др.закон, 9/2020 и 52/2021), изградњу и постављање споменика и спомен обележја на површинама јавне намене обезбеђује и уређује јединица локалне самоуправе, уз претходно прибављену сагласност министарства надлежног за послове културе.

Удружење стваралаца Ниша „Цар Константин“, поднело је Савету за културно стваралаштво Града Ниша иницијативу за подизање споменика Николи Тесли, великом српском научику и проналазачу. Никола Тесла је аутор више од 700 патената, регистрованих у 25 земаља, од чега у области електротехнике 112.

Канцеларија за локални економски развој је донела Програм подизања споменика на територији Града Ниша за 2023. годину, бр.837-1/2023-10 од 14.03.2023. године, којим је предвиђено и подизање споменика Николи Тесли.

Чланом 4. Одлуке о подизању и одржавању споменика и спомен обележја на територији Града Ниша прописано је да се споменик, спомен обележје и скулптурално дело подиже на основу одлуке Скупштине Града Ниша, а чланом 8. став 1. исте одлуке и то да Скупштина Града Ниша, на предлог Градског Већа, доноси одлуку о подизању споменика, планираног годишњим програмом подизања споменика.

На основу члана 9. Одлуке, Скупштина Града одлуком о подизању споменика, поверава Канцеларији за локални економски развој спровођење поступка избора идејног решења за споменик и поступка подизања споменика.

Члан 11. став 3. Одлуке прописује да након избора идејног решења за споменик, Јавно предузеће Завод за урбанизам Ниш израђује техничку документацију (идејни пројекат споменика са техничким описом, ситуационом скицом и текстуалним исписом са позицијом на споменику), а подизању споменика се приступа у складу са важећим прописима из области планирања и изградње.

Средства за реализацију ове одлуке планирана су Одлуком о буџету Града Ниша за 2023. годину.

Чланом 8. став 3. Одлуке прописано је да стручне и административне послове израде нацрта одлуке о подизању споменика обавља Градска управа надежна за послове културе.

На основу наведеног, Градска управа за друштвене делатности је израдила нацрт Одлуке као у диспозитиву и доставља га Градском већу на разматрање и одлучивање.

вршилац дужности начелника

Градске управе за друштвене делатности

Павлина Михајленко